wannaphong/clean_thaiwikipedia huggingface dataset:
# อนเซ็ง
thumb|อนเซ็งในร่ม
ในประเทศญี่ปุ่น อนเซ็ง หรือ อนเซ็น  เป็นบ่อน้ำร้อนและสิ่งอำนวยความสะดวกในการอาบน้ำกับที่พักขนาดเล็กแบบดั้งเดิมรอบ ๆ บ่อ มีแหล่งบ่อน้ำพุประมาณ 25,000 ทั่วญี่ปุ่น และ อนเซ็ง ประมาณ 3,000 แห่งที่ใช้น้ำร้อนตามธรรมชาติจากน้ำพุที่มีพลังงานความร้อนใต้พิภพ

อนเซ็ง อาจเป็นอ่างน้ำกลางแจ้ง  หรืออ่างน้ำในอาคาร  อนเซ็งแบบดั้งเดิมอยู่กลางแจ้ง แม้ว่าที่พักในปัจจุบันหลายแห่งจะมีห้องอาบน้ำในอาคารเช่นกัน ในปัจจุบัน เนื่องจากครัวเรือนส่วนใหญ่มีห้องอาบน้ำส่วนตัว ทำให้จำนวนอ่างน้ำสาธารณะแบบดั้งเดิมมีจำนวนลดลง แต่จำนวนและความนิยมของเมืองรีสอร์ทอนเซ็ง (温泉街, onsen-gai) เพิ่มขึ้นนับตั้งแต่สงครามโลกครั้งที่สองสิ้นสุดลง

บริเวณที่มี อนเซ็ง มักระบุบนป้ายและแผนที่ด้วยสัญลักษณ์ ♨ อักษรคันจิ  (yu หมายถึง "น้ำร้อน") หรือถอดเสียงด้วยอักษรฮิรางานะเป็น ゆ (yu)

คำนิยาม
# ฟีดรีดเดอร์
ฟีดรีดเดอร์ (feed reader) หรือ ฟีดแอกกรีเกเตอร์ (feed aggregator) คือซอฟต์แวร์หรือเว็บแอปพลิเคชัน ที่ใช้ในการอ่านฟีดที่เป็นส่วนสรุปของเนื้อหาเว็บ เช่น ข่าว บล็อก พอดแคสต์ ในรูปแบบรวมที่ง่ายต่อการอ่าน โดยไม่จำเป็นต้องเข้าไปในตัวเว็บไซต์นั้น

 ตัวอย่างซอฟต์แวร์และเว็บแอปพลิเคชัน 
 ซอฟต์แวร์
 นิวส์เกเตอร์ (NewsGator) - FeedDemon 2.0
 ไฟร์ฟอกซ์  (Firefox)
 ซาฟารี (Safari)

 เว็บแอปพลิเคชัน
 กูเกิล รีดเดอร์ (Google Reader)
 นิวส์เกเตอร์ (NewsGator online) 
 มายยาฮู! (My Yahoo!)
 บล็อกไลนส์ (Bloglines)
 เพจเฟลกส์ (Pageflakes)
 เน็ตไวบส์ (Netvibes)
# โครมาติน
โครมาติน เป็นโครงสร้างย่อยของนิวเคลียส โครโมโซม 1 แท่งประกอบด้วยโครมาตินหรือโครมาทิด (Chromatid) ที่เหมือนกันซึ่งเกิดจากการที่โครโมโซมจำลองตัวเองขึ้นมาโดยโครมาตินหรือโครมาทิดทั้งสองจะติดกันตรงส่วนที่เรียกว่า เซนโทรเมียร์ (Centromere)
โครมาทิน หรือ โครมาติน (chromatin) คือ สายของดีเอ็นเอ(DNA)สายยาวเพียงสายเดียวที่พันตัวรอบโปรตีนที่ชื่อ“ฮิสโตน(histone)”เอาไว้ ทำให้รูปร่างของโครมาทิน(chromatin) มีรูปร่างคล้ายลูกปัดที่มีลักษณะเรียงต่อๆกัน โดยมีสายของดีเอ็นเอ (DNA) พันรอบลูกปัดนั้นอยู่ โครมาทิน(chromatin) จึงเป็นสารประเภท “นิวคลีโอโปรตีน (Nucleoprotein)” [มาจากคำว่า Nucleic + Protein ซึ่งดีเอ็นเอ(DNA)เป็นพวก Nucleic acid ส่วนฮิสโตน(histone) เป็นโปรตีน] นอกจากนี้ในโครมาทิน(chromatin)ยังประกอบด้วยโปรตีนที่ไม่ใช่ฮิสโตน (nonhistone)อีกด้วย โดยโครมาทิน(chromatin) จะพบในส่วนของนิวเคลียส เมื่อทำการย้อมสีเซลล์ของเซลล์แบบทั่วๆไป ในส่วนของโครมาทิน(chromatin) จะสามารถติดสีได้ดีและมีรูปร่างคล้ายเส้นใยตาข่าย (chromatin network) ละเอียดๆ จึงทำให้เห็นส่วนของนิวเคลียสได้ชัดเจน โดยโครมาทิน(chromatin)มักพบได้ในช่วงที่เซลล์ไม่มีการแบ่งตัวหรืออยู่ในระยะอินเตอร์เฟส (interphase)

     ในการย้อมสีของ โครมาทิน(chromatin) จะติดสีที่มีความเข้มต่างกัน คือในส่วนที่ติดสีเข้มจะเป็นส่วนที่ไม่มียีน(gene)อยู่เลย หรือมีก็น้อยมาก เรียกว่า เฮเทอโรโครมาทิน (heterochromatin) ส่วนที่ย้อมติดสีจาง เรียกว่า ยูโครมาทิน (euchromatin) ซึ่งเป็นส่วนของตำแหน่งของยีน(gene)ในขณะที่เซลล์กำลังมีการแบ่งตัวของเซลล์ ซึ่งถ้าโครมาทิน(chromatin) มีการขดตัวสั้นจนมีลักษณะเป็นแท่งจะเรียกว่า โครโมโซม(chromosome)และเมื่อโครโมโซม(chromosome)ได้จำลองตัวเองจนมีลักษณะเป็นเส้นคู่ จะเรียกว่า โครมาทิด หรือ โครมาติด (chromatid)
# ปลาหมอจำปะ
ปลาหมอจำปะ  ปลาน้ำจืดขนาดเล็กชนิดหนึ่ง อยู่ในวงศ์ Belontiinae ซึ่งอยู่ในวงศ์ใหญ่ Osphronemidae มีรูปร่างเหมือนปลาหมอผสมกับปลากัด แต่ลำตัวกว้างและแบนข้างมากกว่า ปลายครีบหางมน ครีบท้องเล็ก ลำตัวสีเหลืองทองหรือเหลืองคล้ำถึงน้ำตาลแดง ขอบเกล็ดสีคล้ำและที่ฐานครีบหลังตอนท้ายมีจุดสีดำ ครีบหลังและครีบก้นตอนหน้าสีคล้ำ ตอนท้ายรวมถึงครีบหางมีลายเส้นเป็นตาข่าย

มีขนาดโตเต็มที่ประมาณ 20 เซนติเมตร ในประเทศไทยพบได้เฉพาะในป่าพรุโต๊ะแดง จังหวัดนราธิวาส ที่เดียวเท่านั้น ในต่างประเทศพบกระจายไปทั่วแหลมมลายูไปถึงหมู่เกาะซุนดา ในประเทศอินโดนีเซีย  จัดเป็นปลาที่พบได้น้อย มีพฤติกรรมการวางไข่โดยใช้การก่อหวอดและตัวผู้เป็นผู้ดูแลไข่และตัวอ่อนเหมือนปลากัด ปลาตัวผู้มีครีบอกเรียวยาวและมีประแต้มบนครีบ ส่วนตัวเมียครีบจะสั้นกว่าจะไม่มีลวดลาย  Belontia hasselti - Java Combtail
# ตากิตุส
ปูบลิอุส (หรือ กาอิอุส) กอร์เนลิอุส ตากิตุส (ประมาณ ค.ศ. 56 - ค.ศ. 117) เป็นชาวโรมันและนักประวัติศาสตร์ของจักรวรรดิโรมันผู้บันทึกเหตุการณ์ต่าง ๆ ในสมัยโรมัน อาทิ เหตุการณ์ระเบิดของภูเขาไฟวิสุเวียส ตากิตุสเป็นหนึ่งในนักประวัติศาสตร์ของโรมที่โด่งดัง โดยบันทึกต่าง ๆ ของเขาเป็นภาษาละติน
# ปลากัดอมไข่กระบี่
ปลากัดอมไข่กระบี่ หรือ ปลากัดหัวโม่งกระบี่ เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Betta simplex อยู่ในวงศ์ Macropodinae ซึ่งอยู่ในวงศ์ใหญ่ Osphronemidae เป็นปลากัดประเภทอมไข่ (Mouthbrooder) ชนิดหนึ่งที่พบได้ในประเทศไทย ปลาตัวผู้มีสีสันสวยงาม ครีบหลัง ครีบท้อง และครีบหางสีแดง ครีบท้องจะมีริมสีน้ำเงิน  ปลาตัวเมียมีขนาดเล็กกว่า หัวแหลมกว่า และสีสันไม่สวยงามเท่าตัวผู้ขนาดโตเต็มที่ประมาณ 8 เซนติเมตร

ปลากัดอมไข่กระบี่ เป็นปลาที่พบเฉพาะกอหญ้าริมลำธารที่น้ำไหลเอื่อย ๆ ซึ่งเป็นลำธารที่ไหลมาจากภูเขาหินปูนที่น้ำมีความกระด้างและมีค่าความเป็นกรดเป็นด่าง (pH) ประมาณ 7.5–8.5 มีแคลเซียมคาร์บอเนตละลายสูง ในเขตจังหวัดกระบี่และจังหวัดใกล้เคียงเท่านั้น จัดเป็นปลาที่พบได้น้อยและถูกคุกคามถิ่นที่อยู่อาศัย แต่ปัจจุบัน สามารถเพาะขยายพันธุ์ได้แล้วในที่เลี้ยงโดยมนุษย์ชมปลากัดอมไข่ประบี่กับขุนเคย่ามเหลือง, คอลัมน์ Aqua Surveyโดย ธีรวัฒน์ อุทาพงษ์ หน้า 48-52. นิตยสาร Aquarium Biz Vol.2 issue 28: ตุลาคม 2012

ปลากัดที่พบในประเทศไทย
กลุ่ม B. picta:
 ปลากัดอมไข่กระบี่ Betta simplex Kottelat, 1994

กลุ่ม B. pugnax:
 ปลากัดปีนัง Betta pugnax Cantor, 1849
 ปลากัดหัวโม่งจันทบุรี Betta prima Kottelat, 1994
 ปลากัดอมไข่สงขลา Betta ferox I. Schindler & J. Schmidt, 2006 

กลุ่ม B. splendens:
 ปลากัดภาคกลาง (Siamese fighting fish) Betta splendens Regan, 1910 
 ปลากัดอีสาน Betta smaragdina Ladiges, 1972
 ปลากัดภาคใต้ Betta imbellis Ladiges, 1975
 ปลากัดตะวันออก Betta siamorientalis Kowasupat, Panijpan, Ruenwongsa & Jeenthong, 2012 
 ปลากัดมหาชัย Betta mahachaiensis Kowasupat, Panijpan, Ruenwongsa & Sriwattanarothai, 2012

กลุ่ม B. waseri:
 ปลากัดช้าง Betta pi H. H. Tan, 1998
# วันงดสูบบุหรี่โลก
วันงดสูบบุหรี่โลก  ตรงกับวันที่ 31 พฤษภาคม ของทุกปี เริ่มจัดครั้งแรกเมื่อวันที่ 31 พฤษภาคม พ.ศ. 2531 โดยองค์การอนามัยโลก เพื่อให้เห็นอันตรายของบุหรี่ต่อสุขภาพและโทษของบุหรี่ การจัดงานวันงดสูบบุหรี่โลกก็เพื่อกระตุ้นให้ผู้สูบบุหรี่เลิกสูบ และให้รัฐบาลชุมชนและประชากรโลก

 คำขวัญวันงดสูบบุหรี่โลก 
 ปี คำขวัญภาษาอังกฤษ คำขวัญภาษาไทย2531 (1988)Between tobacco and the health , choose health "บุหรี่หรือสุขภาพ ต้องเลือกสุขภาพ2532 (1989)Women and Tobacco: Added risk.พิษของบุหรี่ต่อสตรี  ยิ่งมีมากกว่าบุรุษ2533 (1990)Growing up without tobacco.เติบโตอย่างสดใส  ห่างไกลจากภัยบุหรี่2534 (1991)Public places and transport:  Better be tobacco free.สถานที่สาธารณะและยวดยานปลอดบุหรี่2535 (1992)Tobacco free work places: Safer and healthier.ที่ทำงานปลอดบุหรี่  สุขภาพดี  ชีวีปลอดภัย2536 (1993)Health services, our window to a tobacco – free world.บุคลากรสาธารณสุขร่วมสร้างสรรค์สังคมปลอดบุหรี่2537 (1994)The media against tobacco.ทุกสื่อร่วมใจต้านภัยบุหรี่2538 (1995)Tobacco costs more than you think.บุหรี่ก่อความสูญเสียมากกว่าที่คุณคิด2539 (1996)Sport and the arts: play it tobacco free.ศิลปะและกีฬาไม่พึ่งพาบุหรี่2540 (1997)United for a Tobacco – free world.ผนึกกำลังเพื่อสังคมปลอดบุหรี่2541 (1998)Growing up without tobacco.คนรุ่นใหม่ไม่สูบบุหรี่2542 (1999)Leave the pack behind.อนาคตมีคุณค่า  เมื่อบอกลา...เลิกบุหรี่2543 (2000)Tobacco kills don’t be Duped.บุหรี่คร่าชีวิต  อย่าหลงผิดตกเป็นเหยื่อ2544 (2001)Second-Hand Smoke:  Let’s Clear the Air.เห็นใจคนรอบข้าง  ร่วมสร้างอากาศสดใส  ปลอดจากภัยควันบุหรี่2545 (2002)Tobacco Free Sports – Play it clean.กีฬาปลอดบุหรี่  ส่งผลดีต่อสุขภาพ2546 (2003)Tobacco free films tobacco free fashion ภาพยนตร์ปลอดบุหรี่  ส่งผลดีต่อเยาวชน2547 (2004)Tobacco and Poverty (A Vicious Circle) หรือ “บุหรี่ : ยิ่งสูบ...ยิ่งจน”ครอบครัวปลอดบุหรี่ จะมั่งมีและแข็งแรง2548 (2005)Health Professionals and Tobacco Controlทีมสุขภาพร่วมใจ ขจัดภัยบุหรี่2549 (2006)Tobacco: Deadly in any form or disguiseบุหรี่ทุกชนิดนำชีวิตสู่ความตาย2550 (2007)100 % SMOKE-FREE ENVIRONMENTS  :CREATE AND ENJOY  ไร้ควันบุหรี่  สิ่งแวดล้อมดี  ชีวีสดใส2551 (2008)Tobacco - free Youth  เยาวชนรุ่นใหม่ ร่วมใจ ต้านภัยบุหรี่2552 (2009)Tobacco Health Warnings  เตือน! ควันบุหรี่ฆ่าคุณ2553 (2010)Genderand Tobacco Withan Emphasis on Marketing to women หญิงไทยฉลาด ไม่เป็นทาสตลาดบุหรี่2554 (2011)The WHO Framework Convention on Tobacco Control พิทักษ์สิทธิตามกฎหมาย  มุ่งสู่สังคมไทยปลอดบุหรี่2555 (2012)Tobacco Industry Interference จับตา เฝ้าระวัง ยับยั้งอุตสาหกรรมยาสูบ2556 (2013)Ban tobacco advertising, promotion and sponsorship ไม่ใช้ ไม่รับ ไม่สนับสนุนโฆษณายาสูบร้าย ทำลายชีวิต2557 (2014)Raise taxes on tobacco  บุหรี่ ภาษียิ่งเพิ่ม คนตายยิ่งลด2560 (2017)Tobacco  a threat to developmentบุหรี่ภัยคุกคามต่อการพัฒนา2561 (2018)Tobacco break heartบุหรี่ตัวร้ายทำลายหัวใจ2562 
(2019)Tobacco burns your lungsบุหรี่เผาปอด
งดสูบบุหรี่โลก
หมวดหมู่:วันสำคัญในเดือนพฤษภาคม
หมวดหมู่:วันตระหนักด้านสุขภาพ
# ปลากัดปีนัง
ปลากัดปีนัง หรือ ปลากัดภูเขา (ปลาน้ำจืดขนาดเล็กชนิดหนึ่ง อยู่ในวงศ์ย่อย Macropodusinae ซึ่งอยู่ในวงศ์ปลากัด ปลากระดี่ (Osphronemidae) รูปร่างและคล้ายปลากัดทั่วไป แต่มีลำตัวป้อมใหญ่กว่า หัวโต ครีบหางใหญ่ ตัวผู้มีสีน้ำตาลคล้ำ ข้างแก้มสีฟ้าเหลือบเขียว เกล็ดมีจุดสีฟ้าเหลือบทั้งตัว ครีบสีน้ำตาลอ่อน ครีบหลังและครีบหางมีลายเส้นประสีคล้ำ ครีบก้นมีขอบดำ ตัวเมียสีน้ำตาลอ่อน และมีแถบสีคล้ำพาดตามแนวยาวของลำตัว ขนาดโตเต็มที่ประมาณ 5-7 เซนติเมตร

พฤติกรรมของปลากัดชนิดนี้ ไม่เหมือนปลากัดจำพวกก่อหวอด อย่าง ปลากัดภาคกลาง (B. splendens) หรือ ปลากัดอีสาน (B. smaragdina) เนื่องจากการผสมพันธุ์และวางไข่ ปลาตัวผู้จะไม่ก่อหวอดแต่จะอมไข่ไว้ในปากจนฟักเป็นตัว ทั้งนี้เชื่อว่าเป็นเพราะสภาพแวดล้อมที่อาศัยอยู่ คือ ลำธารที่น้ำไหลเชี่ยวแรงบนภูเขา อีกทั้งปลากัดจำพวกนี้ไม่มีนิสัยดุร้าย ก้าวร้าว เหมือนพวกปลากัดก่อหวอด จึงสามารถพบอยู่กันเป็นฝูงได้หลาย ๆ ตัว อีกทั้งอวัยวะที่ช่วยในการหายใจ ทำงานได้ไม่สมบูรณ์เท่าปลากัดก่อหวอด

พบกระจายอยู่ทั่วไปในแหล่งน้ำบนภูเขาในภูมิภาคเอเชียตะวันออกเฉียงใต้ ในประเทศไทยพบได้เฉพาะภาคใต้ตอนล่างเท่านั้น เช่น นครศรีธรรมราช, ตรัง, สตูล มีรายงานการพบบนเกาะตะรุเตาและพื้นอาศัยทับซ้อนกับปลากัดอมไข่สงขลา   และพบได้ทั่วไปไปในแหลมมลายูจนถึงรัฐปีนังในประเทศมาเลเซีย หน้า 200, คู่มือปลาน้ำจืด โดย ดร.ชวลิต วิทยานนท์ (สำนักพิมพ์สารคดี กรุงเทพ พ.ศ. 2547) ISBN 9744841486  และมีความเป็นไปได้ว่าปลากัดชนิดนี้มีความใกล้เคียงทางพันธุกรรมกับปลากัดชนิด B. enisae ซึ่งเป็นปลากัดประเภทอมไข่เช่นเดียวกัน ที่พบได้ในแถบกาลีมันตันของอินโดนีเซียหน้า 42-49, Betta enisae, ความงามแห่งกาลีมันตัน. "Mini Fish" โดย สุริศา ซอมาดี. นิตยสาร Aquarium Biz ปีที่ 4 ฉบับที่ 52: ตุลาคม 2014 

ปลากัดที่พบในประเทศไทย
กลุ่ม B. picta:
 ปลากัดอมไข่กระบี่ Betta simplex Kottelat, 1994

กลุ่ม B. pugnax:
 ปลากัดปีนัง Betta pugnax Cantor, 1840
 ปลากัดหัวโม่งอีสาน Betta prima Kottelat, 1995
 ปลากัดอมไข่สงขลา Betta ferox I. Schindler & J. Schmidt, 2001

กลุ่ม B. splendens:
 ปลากัดภาคกลาง (Siamese fighting fish) Betta splendens Regan, 1910 
 ปลากัดอีสาน Betta smaragdina Ladiges, 1972
 ปลากัดภาคใต้ Betta imbellis Ladiges, 1975
 ปลากัดตะวันออก Betta siamorientalis Kowasupat, Panijpan, Ruenwongsa & Jeenthong, 2012 
 ปลากัดมหาชัย Betta mahachaiensis Kowasupat, Panijpan, Ruenwongsa & Sriwattanarothai, 2012

กลุ่ม B. waseri:
 ปลากัดช้าง Betta pi H. H. Tan, 1998
# ปีสาม
ในโรงเรียนที่อังกฤษและเวลส์ ปีสาม เป็นปีการศึกษาที่สาม หลังจาก รีเซ็ปชั่น ช่วงอายุของเด็ก อยู่ระหว่าง 7 - 8 ปี นี่เป็นปีการศึกษาแรกของช่วงชั้นที่ 2

ใน ไอร์แลนด์เหนือ และสกอตแลนด์ ป.3 (P3) เป็นปีที่สองของ การศึกษาภาคบังคับ และโดยปกติ นักเรียนในชั้นนี้ มีอายุ 6 - 7 ปี
# ปลากัดช้าง
{{Taxobox
| name = ปลากัดช้าง
| image = Betta pi.jpg
| regnum = Animalia
| phylum = Chordata
| classis = Actinopterygii
| ordo = Anabantiformes
| familia = Osphronemidae
| subfamilia = Macropodusinae
| genus = Betta
| species = B. pi
| binomial = Betta pi
| binomial_authority = Tan, 1998
}}ปลากัดช้าง หรือ ปลากัดน้ำแดง'  ปลาน้ำจืดขนาดเล็กชนิดหนึ่ง จัดอยู่ในวงศ์ปลากัด ปลากระดี่ (Osphronemidae)

มีรูปร่างป้อมสั้น ครีบหลังยาว ครีบท้องเป็นเส้นยาว ครีบก้นยาว ปลายครีบเรียวยาว ครีบหางค่อนข้างใหญ่ หัวโต ปากกว้าง เกล็ดใหญ่ ส่วนหัวละลำตัวมีสีน้ำตาลอ่อนหรือสีน้ำตาลแดง มีลายใต้คางซึ่งมีลักษณะเหมือนสัญลักษณ์พาย (π) อันเป็นที่มาของชื่อวิทยาศาสตร์ ใต้ขอบตาเป็นสีส้มเข้มในตัวผู้ ครีบสีจางมีเหลือบสีเขียวอ่อน ปากสีคล้ำ มีรอยสีคล้ำเป็นรูปโค้งและมีแถบ 2 แถบติดกันที่ใต้คางและริมฝีปากล่าง 

นับเป็นหนึ่งในปลากัดอมไข่ ที่พบได้ในประเทศไทย จัดเป็นชนิดที่ใหญ่ที่สุด โดยสามารถโตเต็มที่ได้ถึง 12 เซนติเมตร แต่เฉลี่ยทั่วไป 9 เซนติเมตร ซึ่งนับว่าใหญ่ที่สุดด้วยในบรรดาปลากัดทั้งหมดที่พบในประเทศไทย พบในป่าพรุโต๊ะแดง จังหวัดนราธิวาส ของประเทศไทย โดยอาศัยในน้ำที่มีสีชาหรือสีแดง อันเกิดจากการทับถมของซากพืชเป็นเวลานาน และมีค่าความเป็นกรดเป็นด่างค่อนข้างต่ำ (ประมาณ pH 5-6) เป็นปลาที่ไม่ดุร้าย ก้าวร้าว เหมือนพวกปลากัดประเภทก่อหวอด จึงสามารถเลี้ยงรวมกันได้หลาย ๆ ตัว

สถานภาพเป็นปลาที่ถูกคุกคามทางด้านถิ่นที่อยู่อาศัยในธรรมชาติ จัดเป็นปลาเฉพาะถิ่น ปัจจุบัน สามารถเพาะขยายพันธุ์ได้แล้วในสถานที่เลี้ยง

ปลากัดที่พบในประเทศไทย
กลุ่ม B. picta:
 ปลากัดอมไข่กระบี่ Betta simplex Kottelat, 1994

กลุ่ม B. pugnax:
 ปลากัดปีนัง Betta pugnax Cantor, 1849
 ปลากัดหัวโม่งจันทบุรี Betta prima Kottelat, 1994
 ปลากัดอมไข่สงขลา Betta ferox I. Schindler & J. Schmidt, 2006 

กลุ่ม B. splendens:
 ปลากัดภาคกลาง (Siamese fighting fish) Betta splendens Regan, 1910 
 ปลากัดอีสาน Betta smaragdina Ladiges, 1972
 ปลากัดภาคใต้ Betta imbellis Ladiges, 1975
 ปลากัดตะวันออก Betta siamorientalis Kowasupat, Panijpan, Ruenwongsa & Jeenthong, 2012 
 ปลากัดมหาชัย Betta mahachaiensis Kowasupat, Panijpan, Ruenwongsa & Sriwattanarothai, 2012

กลุ่ม B. waseri:
 ปลากัดช้าง Betta pi H. H. Tan'', 1998
# ปลากัดหัวโม่งจันทบุรี
{{Taxobox
| name = ปลากัดหัวโม่งจันทบุรี| image = Betta_prima.jpg
| regnum = Animalia
| phylum = Chordata
|status_ref = 
|status = lc
|status_system = iucn3.1
| classis = Actinopterygii
| ordo = Anabantiformes
| familia = Osphronemidae
| subfamilia = Macropodusinae
| genus = Betta
| species = B. prima
| binomial = Betta prima
| binomial_authority = Kottelat, 1994
}}ปลากัดหัวโม่งจันทบุรีจันทบุรี หรือ ปลากัดหัวโม่ง'   ปลาน้ำจืดขนาดเล็กชนิดหนึ่ง อยู่ในวงศ์ย่อย Macropodusinae ซึ่งอยู่ในวงศ์ปลากัด ปลากระดี่ (Osphronemidae) 

มีรูปร่างคล้ายปลากัดภูเขา (B. pugnax) ซึ่งเป็นปลากัดจำพวกอมไข่ (Mouthbrooder) เหมือนกัน  ปลากัดหัวโม่งมีตัวโต ปลายปากแหลม ครีบทุกครีบใสโปร่งแสง ลำตัวสีเขียวอ่อน มีแถบสีดำพาดตามความยาวลำตัว 3 แถบ ตากลมโตสีเหลือง มีขนาดโตเต็มที่ประมาณ 10 เซนติเมตร ปลาตัวผู้เครื่องครีบทุกครีบและแหลมยาวกว่าตัวเมีย ตัวเมียไม่มีจุดไข่นำเหมือนปลากัดประเภทก่อหวอด  

พบกระจายโดยทั่วไป ในประเทศไทยบริเวณลำธารน้ำตกแถบภาคตะวันออก  โดยสภาพของน้ำที่พบจะมีค่าความเป็นกรด-ด่าง (pH) ประมาณ 7-7.5 นอกจากนั้นยังพบได้ในแหล่งน้ำสภาพเดียวกันของประเทศกัมพูชา

เป็นปลาที่ไม่มีพฤติกรรมดุร้าย ก้าวร้าวเหมือนปลากัดจำพวกก่อหวอด จึงสามารถเลี้ยงรวมกันได้หลายตัว ปัจจุบัน สามารถเพาะขยายพันธุ์ได้แล้วในที่เลี้ยงหน้า 200, คู่มือปลาน้ำจืด โดย ดร.ชวลิต วิทยานนท์ (สำนักพิมพ์สารคดี กรุงเทพ พ.ศ. 2547) ISBN 9744841486 

ปลากัดที่พบในประเทศไทย
กลุ่ม B. picta:
 ปลากัดอมไข่กระบี่ Betta simplex Kottelat, 1994

กลุ่ม B. pugnax:
 ปลากัดปีนัง Betta pugnax Cantor, 1849
 ปลากัดหัวโม่งจันทบุรี Betta prima Kottelat, 1994
 ปลากัดอมไข่สงขลา Betta ferox I. Schindler & J. Schmidt, 2006 

กลุ่ม B. splendens:
 ปลากัดภาคกลาง (Siamese fighting fish) Betta splendens Regan, 1910 
 ปลากัดอีสาน Betta smaragdina Ladiges, 1972
 ปลากัดภาคใต้ Betta imbellis Ladiges, 1975
 ปลากัดตะวันออก Betta siamorientalis Kowasupat, Panijpan, Ruenwongsa & Jeenthong, 2012 
 ปลากัดมหาชัย Betta mahachaiensis Kowasupat, Panijpan, Ruenwongsa & Sriwattanarothai, 2012

กลุ่ม B. waseri:
 ปลากัดช้าง Betta pi H. H. Tan'', 1998
# กลุ่มภาษานูริสถาน
กลุ่มภาษานูริสถาน  เป็นกลุ่มย่อยของกลุ่มภาษาอินโด-อิเรเนียน ใช้พูดในอัฟกานิสถานและบริเวณใกล้เคียง

 ประวัติศาสตร์ 

เริ่มมีการกล่าวถึงกลุ่มภาษานูริสถานครั้งแรกเมื่อพุทธศตวรรษที่ 24 ชื่อเก่าของบริเวณที่ใช้ภาษานี้คือกาฟิริสถาน และเรียกภาษาที่ใช้ในเขตนั้นว่าภาษากาฟิริสถาน ต่อมาจึงถูกแทนที่ด้วยคำว่านูริสถานซึ่งหมายถึงดินแดนแห่งแสงสว่าง

มุมมองในปัจจุบันจัดให้กลุ่มภาษานูริสถานเป็นสาขาเอกเทศของกลุ่มภาษาอินโด-อิเรเนียน แต่บางครั้งถือว่าเป็นกลุ่มภาษาอิหร่านที่ได้รับอิทธิพลจากภาษาที่อยู่ใกล้เคียงคือกลุ่มภาษาดาร์ดิก ดูเหมือนว่าผู้พูดภาษานี้เข้ามาอยู่ในบริเวณปัจจุบันไม่นานนักและไม่เคยเคลื่อนย้ายลงมาถึงบริเวณที่เป็นรัฐปัญจาบ

กลุ่มภาษานี้ใช้โดยชนเผ่าในบริเวณเทือกเขาฮินดูกูซ และไม่เคยเคลื่อนย้ายไกลออกไปจากบริเวณนี้ เทือกเขานี้อยู่ทางชายแดนด้านตะวันออกเฉียงเหนือของอัฟกานิสถานและตะวันตกเฉียงเหนือของปากีสถาน ภาษาในกลุ่มนี้เสี่ยงที่จะเป็นภาษาตายเพราะมีผู้พูดน้อยลง

กลุ่มภาษานูริสถานมี 5 ภาษา แบ่งย่อยได้เป็นหลายสำเนียง สำเนียงหลักได้แก่ สำเนียงกาตา-วิรี สำเนียงกัมวิรีและ สำเนียงไว-อลา ผู้พูดในปากีสถาน ส่วนใหญ่พูดสำเนียงกัมวิรี ภาษาเหล่านี้ได้รับอิทธิพลจากกลุ่มภาษาดาร์ดิกมากจนบางครั้งจัดให้อยู่ในกลุ่มเดียวกัน

Georg Mergenstierne กล่าวว่าบริเวณไครัลเป็นบริเวณที่มีความหลากหลายทางภาษามากบริเวณหนึ่งของโลก แม้ว่าภาษาโควาร์จะเป็นภาษาหลักของบริเวณไครัลแต่ก็มีภาษาอื่นใช้พูดในบริเวณนี้ เช่น ภาษากาลาชา-มุน ภาษาปาลูลา ภาษาดาเมลี ภาษาคาร์วา-บาตี กลุ่มภาษานูริสถาน ภาษายิดคา ภาษาบูรุสชานสกี ภาษาคูชาร์ ภาษาวาคี ภาษาคีร์กิซ ภาษาเปอร์เซียภาษาปาทาน ภาษาเหล่านี้ส่วนใหญ่ไม่มีภาษาเขียนโดยใช้ภาษาอูรดูหรือภาษาเปอร์เซียเป็นภาษาเขียนแทน

 รายชื่อภาษาในกลุ่มนี้ 

 ภาษาอัสกุนุ มีผู้พูด 2,000 คน
 ภาษากัมกาตา-วิรี มีสำเนียงกาตาวิรี สำเนียงกัมวิรี และสำเนียงมุมวิรี มีผู้พูดรวม 24,000 คน
 ภาษาวาซิ-วารี มีผู้พูด 2,000 คน
 ภาษาเตรกามี มีผู้พูด 1,000 คน
 ภาษากาลาซา-อลา มีผู้พูด 2,000 คน
# วัดเขาขุนพนม
วัดเขาขุนพนม  ตั้งอยู่หมู่ที่ 3 ตำบลบ้านเกาะ อำเภอพรหมคีรี จังหวัดนครศรีธรรมราช บริเวณเชิงเขาขุนพนม  เป็นวัดเก่าแก่ สันนิษฐานว่าสร้างในสมัยอาณาจักรนครศรีธรรมราช ราวพุทธศตวรรษที่ 18 ถึงพุทธศตวรรษที่ 20  พิพิธภัณฑ์วัดเขาขุนพนม ฐานข้อมูลพิพิธภัณฑ์และศูนย์ศิลปวัฒนธรรมในประเทศไทย ศูนย์มานุษยวิทยาสิรินธร (องค์การมหาชน) มีตำนานท้องถิ่นเล่าขานว่า วัดเขาขุนพนมนี้ เป็นวัดที่สมเด็จพระเจ้าตากสินมหาราช เสด็จมาประทับ และจำพรรษาในฐานะพระภิกษุ หลังจากสิ้นรัชกาลกรุงธนบุรี เป็นเวลา 43 ปี ตั้งแต่ พ.ศ. 2325 จนกระทั่งเสด็จสวรรคตในปี พ.ศ. 2368 โดยที่ไม่ได้ทรงถูกสำเร็จโทษด้วยท่อนจันทน์ ตามพระราชพงศาวดาร แต่ได้ทรงสับเปลี่ยนพระองค์กับทหารคนสนิทหรือพระญาติ ที่มีรูปพรรณใกล้เคียงกัน ตำนานเขาขุนพนม นอกจากนี้ชาวไทยบางกลุ่มยังเชื่อว่าสมเด็จพระเจ้ากรุงธนบุรีไม่ได้ถูกสำเร็จโทษ แต่ทรงจงใจสละราชบัลลังก์เพื่อจะได้มิต้องชำระเงินกู้จากจีน เมื่อทรงได้รับการปล่อยตัวอย่างลับ ๆ แล้วจึงเสด็จลงเรือสำเภาไปประทับที่วัดเขาขุนพนม จังหวัดนครศรีธรรมราช โดยผนวชเป็นพระภิกษุและจำพรรษาอยู่ที่นั่นตราบจนเสด็จสวรรคตในปี พ.ศ. 2368 รวมพระชนมายุได้ 91 ปี 43 พรรษา
ที่ประทับพระเจ้าตากสินมหาราช หลังจากทรงลี้ภัยทางการเมือง
# กลุ่มภาษาโอคุซ
กลุ่มภาษาโอคุซ เป็นกิ่งย่อยของกลุ่มภาษาเตอร์กิกที่มีผู้พูดประมาณ 108 ล้านคน สามภาษาที่มีผู้พูดมากที่สุดคือภาษาตุรกี, ภาษาอาเซอร์ไบจาน และภาษาเติร์กเมน ซึ่งรวมแล้วมีผู้พูดมากกว่า 95%

มะห์มูด อัลกาชเฆาะรี นักวิชาการชาวคารา-คานิด ผู้มีชีวิตอยู่ในศตวรรษที่ 11 กล่าวว่า ภาษาโอคุซเป็นภาษาที่เรียบง่ายที่สุดในภาษาเตอร์กิกทั้งหมดD. T. Potts, (2014), Nomadism in Iran: From Antiquity to the Modern Era, p. 177

คำศัพท์
คำว่า "โอคุซ" กล่าวถึงกิ่งของกลุ่มภาษาเตอร์กิกทั่วไปแถบตะวันตกเฉียงใต้ โดยอิงถึงชาวเติร์กโอคุซที่อพยพมาจากเทือกเขาอัลไต "Historically, all of the Western or Oghuz Turks have been called Turkmen or Turkomen... In the 7th century C.E., they migrated from their ancestral homeland in the Altay mountains westward..." ถึงเอเชียกลางในศตวรรษที่ 8 และขยายไปถึงตะวันออกกลางกับคาบสมุทรบอลข่าน

การจัดหมวดหมู่
ในปัจจุบัน กลุ่มภาษาโอคุซถูกแบ่งออกเป็นสามหมวดหมู่ตามรูปแบบและภูมิประเทศ: ตะวันตก, ตะวันออก และใต้
 โปรโต-เตอร์กิก เตอร์กิกทั่วไป โอคุซ ซาลาร์ ตะวันตก ตุรกี
 อาเซอร์ไบจาน
 กากาอุซ
 รูเมเลีย
 ตุรกีออตโตมัน †
 ภาษาตุรกีอานาโตเลียเก่า †
 เปเชเนก † ตะวันออก เติร์กเมน
 เติร์กโคราซานี ใต้ ควาซไคว

อีกสองภาษาคือ ภาษาตาตาร์ไครเมียและภาษาอูรุม เป็นกลุ่มภาษาเคียปชัก แต่ได้อิทธิพลจากกลุ่มภาษาโอคุซอย่างมาก

ภาษาเปเชเนกที่สูญพันธุ์ไปแล้วน่าจะอยู่ในกลุ่มนี้ แต่ไม่ค่อยมีการพบเอกสารบันทึก และเป็นเรื่องยากที่จะกำหนดให้อยู่ในวงศ์โอคุซ; ดังนั้น ภาษานี้มักถูกรวมไว้ในการจัดหมวดหมู่ด้วยБаскаков, Н. А. Тюркские языки, Москва 1960, с. 126-131.

 ลักษณะทางภาษาศาสตร์ 
กลุ่มภาษาโอคุซมีลักษณะที่คล้ายกัน ซึ่งทำให้นักภาษาศาสตร์จัดให้อยู่ในกลุ่มเดียวกัน คุณลักษณะบางส่วนแบ่งมาจากกลุ่มภาษาเตอร์กิกอื่น ๆ และอีกส่วนมีเฉพาะวงศ์โอคุซเท่านั้น

ลักษณะร่วมกับกลุ่มภาษาเตอร์กิกอื่น ๆ
ไม่มีเสียง h ที่ต้นคำ (พบเฉพาะในภาษาคาลาซ)
ไม่มีการกเครื่องมือ (พบเฉพาะในภาษาซาฮาและภาษาคาลาซ)

 ลักษณะเฉพาะ 
เปลี่ยนเสียงกักเป็นเสียงก้องก่อนสระหน้า (เช่น gör- < kör- "เพื่อดู") 
ลดเสียง  หลังสระ  (เช่น quru < quruq "แห้ง", sarɯ < sarɯɣ "สีเหลือง")
เปลี่ยนรูปปัจจุบันกาลที่สมบูรณ์จาก -gan เป็น -an

เปรียบเทียบ
ความคล้ายคลึงที่เห็นได้ชัดระหว่างกลุ่มภาษาโอคุซอาจสังเกตผ่านประโยค ซึ่งมีคำนามที่มาจากคำกริยาในกรรมรองเป็นจุดเชื่อมระหว่างกริยาหลักกับกริยาช่วย คุณลักษณะนี้สามารถพบได้ในกลุ่มภาษาโอคุซทุกภาษาJulian Rentzsch, "Uniformity and diversity in Turkic inceptive constructions", Johannes Gutenberg University, p. 270
นักเติร์กวิทยา Julian Rentzsch ใช้ประโยคนี้ในผลงานที่มีชื่อว่า "Uniformity and diversity in Turkic inceptive constructions":Julian Rentzsch, "Uniformity and diversity in Turkic inceptive constructions", Johannes Gutenberg University, pp. 270-271

อังกฤษ: ‘The dead man rose, sat down and began to speak.’

ตุรกี: Ölü doğrulup oturdu ve konuşmaya başladı.
เติร์กเมน: Öli ýerinden galyp oturdy-da, geplemäge başlady.
อาเซอร์ไบจาน: Ölü durub oturdu və danışmağa başladı.
กากาอุซ: Ölü oturdu da bašladï lafetmää.

ดูเพิ่ม
 ชาวเติร์กโอคุซ
 กลุ่มภาษาเตอร์กิก
 กลุ่มชนเตอร์กิก
# หม่อมหลวงเติบ ชุมสาย
หม่อมหลวงเติบ ชุมสาย (25 สิงหาคม พ.ศ. 2456 - พ.ศ. 2529)  เป็นผู้เชี่ยวชาญการทำอาหารไทย และเป็นผู้นำการเผยแพร่อาหารไทยให้มีชื่อเสียงในต่างประเทศ   มีชื่อเสียงจากการจัดรายการโทรทัศน์ "รายการแม่บ้าน" ถ่ายทอดทาง ช่อง 4 บางขุนพรหม และ ช่อง 9 ติดต่อกันนานถึง 20 ปี และเขียนบทความ ถ่ายทอดความรู้เกี่ยวกับการปรุงอาหารไทย ในหนังสือ "คู่มือแม่บ้าน"

หม่อมหลวงเติบ ชุมสาย เป็นบุตรคนที่ 6 ในจำนวน 7 คนของ พระยาสีหศักดิ์สนิทวงศ์ (หม่อมราชวงศ์ถัด ชุมสาย บุตรหม่อมเจ้าประวิช ชุมสาย กับหม่อมเจ้าหญิงสารภี สนิทวงศ์) กับคุณหญิงสีหศักดิ์สนิทวงศ์ (ติ๊ โภคาสมบัติ ธิดาขุนโภคาสมบัติ (เอม) กับนางโภคาสมบัติ (จั่น))  พี่น้องจำนวน 7 คน ได้แก่
 หม่อมหลวงติ๋ว ชุมสาย(ญ)
 หม่อมหลวงต๋อย ชุมสาย (ช)
 หม่อมหลวงต้อย ชุมสาย (ช)
 หม่อมหลวงตุ้ย ชุมสาย (ช)
 หม่อมหลวงต่อ ชุมสาย (ญ)
 หม่อมหลวงเติบ ชุมสาย (ญ)
 หม่อมหลวงสีตอง ชุมสาย (ญ)

หม่อมหลวงเติบ ชุมสาย จบชั้นมัธยม 6 จาก โรงเรียนสายปัญญา และมัธยม 8 จาก โรงเรียนราชินีบน ได้รับการปลูกฝัง และประสบการณ์เกี่ยวกับการทำอาหารไทย มาจากทั้งบิดาและมารดา

ลำดับสาแหรก
# พัวเจี้ยง
พัวเจี้ยง (ถึงแก่กรรม ค.ศ. 234) เป็นขุนพลรับใช้ภายใต้ขุนศึก ซุนกวน ในช่วงปลาย ราชวงศ์ฮั่นตะวันออก เขายังคงรับใช้ในรัฐง่อก๊ก (ก่อตั้งโดยซุนกวน) ในสมัยสามก๊กจนเขาถึงแก่กรรม

ความชอบครั้งสำคัญคือ การรบที่ซอกเขาเจาสัน  ซึ่งพัวเจี้ยงได่ขุดหลุมพลางไว้และจับกวนอูได้ที่นั่นพร้อมด้วยกวนเป๋ง (บุตรบุญธรรม) พัวเจี้ยงได้เอาง้าวของกวนอูมาเป็นอาวุธของตน เป็นผู้ออกรบลวงฮองตง ทหารเอกของพระเจ้าเล่าปี่ให้ตกเข้าไปในที่ล้อมหน้าเมืองอิเหลง แล้วให้ทหารระดมยิงเกาทัณฑ์ ถูกซอกคอฮองตงกลับไปตายที่ทัพหลวง ในที่สุดได้รบพุ่งกับกวนหินบุตรกวนอูตัวต่อตัว ถูกกวนหินฟันตาย กวนหินได้ง้าวของกวนอูจากพัวเจี้ยงคืนไป ตำแหน่งสุดท้ายของพัวเจี้ยง เป็นเจ้าเมืองเซียงหยัง (ซงหยง) และมียศทหารเป็นอิ้วเจียงจวิน (นายพล)

 หมายเหตุ
# อะโฮะเงะ
thumb
อะโฮะเงะ  หรือ ผมยื่น หมายถึงผมที่มีลักษณะเป็นกระจุกยื่นออกมาจากศีรษะของตัวละครในการ์ตูนญี่ปุ่น คาดว่ามีการเริ่มใช้อะโฮะเงะมาตั้งแต่ พ.ศ. 2496 โดย โอะซุมะ เท็นซุกะ ปัจจุบันอะโฮะเงะพบได้แพร่หลายในการ์ตูนญี่ปุ่นเรื่องต่าง ๆ
# โมเอะ
โมเอะ  เป็นศัพท์สแลงในภาษาญี่ปุ่น มีความหมายถึงความรักความชอบหรืออารมณ์ทางเพศที่มีต่อตัวละครในมังงะ อนิเมะ หรือวิดีโอเกม

ที่มาของคำว่า "โมเอะ" ไม่แน่ชัด บางที่กล่าวว่ามาจากชื่อตัวละครในการ์ตูนญี่ปุ่น (เช่น โทโมเอะ โฮตารุ จากเรื่อง เซเลอร์มูน หรือ ซางิซาวะ โมเอะ จากเรื่อง Kyoryu Wakusei)  ในขณะที่บางแห่งกล่าวว่า เกิดจากการเล่นคำจากคำว่า "โมเอรุ"  ที่แปลว่า "เผาไหม้" กล่าวคือตัวละครที่เป็นโมเอะทำให้เกิด "เพลิงพิศวาส" ขึ้นในใจของผู้ชมนั่นเอง

ทามากิ ไซโต (Saitou Tamaki) นักจิตวิทยาผู้ศึกษาพฤติกรรมของโอตากุเห็นว่า โมเอะมีความหมายตรงตัว แปลว่าการ "แตกหน่อ" หรือ "แรกงอก" ของพืช ซึ่งเมื่อนำมาใช้กับคนจะหมายถึงตัวละครเด็กวัยกระเตาะ (มักเป็นผู้หญิง) ที่ยังไม่เติบโตเต็มที่ ต้องพึ่งพาคนอื่น ทำให้ผู้ชมการ์ตูนอยากปกป้องดูแล จนถึงขั้นหลงรักได้ในที่สุดSaitou Tamaki (2007) "Otaku Sexuality" in Christopher Bolton, Istvan Csicsery-Ronay Jr., and Takayuki Tatsumi ed., page 230 Robot Ghosts and Wired Dreams University of Minnesota Press ISBN 978-0-8166-4974-7